Sindre Finnes

Sindre Finnes (født 1964) er en norsk siviløkonom som er fagsjef i NHO-forbundet Norsk Industri. 

Han er gift med politikeren Erna Solberg, som var Norges statsminister 2013–2021. 

I 2022 utgav han selvbiografien Ved Ernas side.

Bakgrunn 
Sindre Finnes ble født 25. juni 1964 i Ålesund og vokste opp der. Finnes er sønn av kontorsjef Jonny Edvin Finnes (1934–) og Reidun Bjørkedal (1934–1997). 
Han er utdannet siviløkonom fra Norges Handelshøyskole i 1989. Det var under hans studieopphold i Bergen han ble sammen med Erna Solberg. De møttes første gangen på landsmøte  til Norges Konservative Studenterforbund i februar 1986. Senere samme år flyttet Sindre Finnes til Bergen for å begynne studier ved Norges Handelshøyskole.

Finnes giftet seg med Solberg i 1996 da hun var stortingsrepresentant.

Politikk
Finnes var i perioden 1989–1991 generalsekretær i Norges Konservative Studenterforbund (NKSF). Han ledet Norsk Studentunions Bergensavdeling 1986–1987, og var styreleder i Studentsamskipnaden i Bergen 1987–1988.

Finnes har flere ganger representert det offisielle Norge sammen med Erna Solberg. 

For sitt bidrag i hjemmet "Finnes/Solberg" ble Finnes kåret til «Årets mann» av Høyres Kvinneforum i 2002.

Karriere 
Fra 1998 har Finnes vært fagsjef i bransje- og industripolitisk avdeling i Norsk Industri, en stilling han i 2023 fortsatt har . Før det har han vært lærer ved Kolvikbakken ungdomsskole i Ålesund 1989–1990 og redaktør i Gyldendal 1992–1998.

Aksjehandel 
I september 2023 kom det frem at Finnes aktivt handlet aksjer i en rekke selskaper mens ektefellen hans var statsminister fra 2013 til 2021. Statsministeren deltok i møter som omhandlet disse selskapene, uten å melde seg inhabil. Økokrim vurderer om de skal ta ut tiltale mot Finnes for innsidehandel på bakgrunn av dette.

Dagbladet publiserte i 2017 en sak om Finnes' aksjeposter i selskapet Q-Free som driver innenfor bompengebransjen. Finnes understreket da at han og Solberg hadde adskilt økonomi. På bakgrunn av dette gjorde Faktisk.no en undersøkelse i 2019 og konkluderte med at Finnes ikke tjente penger på bomselskaper da han solgte se ut i 2017.

Bibliografi   
 Ved Ernas side Aschehoug 2022

Referanser

Eksterne lenker 
 
 
 

Norske siviløkonomer
Ektefeller av Norges statsministre